stanford-oval/wikipedia huggingface dataset:
Finnfund
Historia > 2000–

Vuonna 2000 Finnfundin toiminta perustui tuotannollisten investointien rahoittamiseen kehittyvissä maissa kuten Kiinassa, Malesiassa, Turkissa, Puolassa ja Unkarissa. Sen omistajia olivat Suomen valtio, Finnvera, Leonia sekä Teollisuuden ja työnantajain keskusliitto TT.
Vuodesta 2006 alkaen ulkoministeriö alkoi rahoittaa Finnfundin hallinnoimaa Finnpartnership-liikekumppanuusohjelmaa, jolla pyrittiin lisäämään yritysten ja kehitysmaiden taloudellista yhteistyötä.
Vuonna 2014 Finnfund lähti mukaan kaikkien aikojen suurimpaan hankkeeseensa: Afrikan suurin tuulipuisto Keniassa. 660 miljoonan euron tuulipuisto on myös Kenian kaikkien aikojen suurin yksityinen investointi. Rahoittajien joukossa ovat esimerkiksi Euroopan investointipankki ja Afrikan kehityspankki. Finnfund on sijoittanut hankkeeseen noin 20 miljoonaa euroa.
Vuoteen 2016 mennessä Finnfund oli saanut valtiolta rahaa noin 165 miljoonaa euroa ja sen omaisuuden arvo oli noin 250 miljoonaa euroa. Maaliskuussa Juha Sipilän hallitus kertoi antavansa Finnfundille yllättäen 90 miljoonaa euroa enemmän rahaa kuin se oli pyytänyt. Eduskunnan hyväksymä budjetti myönsi 130 miljoonaa euroa rahoitusta vuodelle 2016, vaikka yhtiön hallintoneuvosto itse oli esittänyt vain 40 miljoonan euron pääoman lisäystä koko vaalikauden aikana. Päätös 130 miljoonan euron lainasta tehtiin marraskuussa. Hallitus teki leikkauksia perinteiseen kehitysapuun ja kansalaisjärjestöjen rahoitukseen, esimerkiksi yritysten väärinkäytöksiä paljastavan Finnwatchin budjettiin.  Vuoden lopulla Finnfundin sijoitusten arvo oli lähes 400 miljoonaa euroa.
Kevääseen 2019 mennessä Finnfund oli sijoittanut Afrikan metsähankkeisiin noin 80 miljoonaa euroa. Finnfundin tavoite on tehdä kannattavia sijoituksia, joilla on sekä ilmasto- että kehitysvaikutuksia, kuten uusien työpaikkoja luomista. Esimerkiksi vuonna 2010 perustettu Miro Forestry, johon Finnfund on sijoittanut lähes kymmenen miljoonaa euroa, työllistää Länsi-Afrikassa yli tuhat henkilöä. Syksyllä 2019 Antti Rinteen hallituksen ohjelmassa määriteltiin, että finanssisijoituksia käytetään jatkossakin kehitysmaiden kestävän kehityksen investointeihin. Kun niihin saadaan yksityistä ja yritysrahoitusta varmistetaan myös Finnfundin toimintaedellytykset. Lokakuussa Finnfund sai Suomen valtiolta 210 miljoonan euron lainan, josta puolet varattiin kehitysmaiden naisten taloudellisen itsenäisyyden parantamiseen ja heille tärkeiden palveluiden tuottamiseen. Loput summasta sijoitettiin ilmastonmuutoksen hillintään.
Finnfund käyttää tasa-arvoa edistävissä sijoituksissaan kansainvälisen tasa-arvosijoittamiseen keskittyneen 2X Challengen määrittämiä 2X-kriteereitä.
Kesäkuussa 2021 Finnfund julkaisi kolmen muun eurooppalaisen kehitysrahoittajan kanssa Simosolin suunnitteleman Frescos-sovelluksen. Se laskee metsitysprojektien vaikutuksen hiilensidontaan kansainvälisen ilmastopaneeli IPCC:n periaatteiden mukaan.
Organisaatio

Finnfundin omistavat Suomen valtio (95,7 %), Finnvera (4,2 %) ja Elinkeinoelämän keskusliitto (0,1 %). Se ei jaa voittoaan osinkoina vaan käyttää ne uusiin investointeihin kehitysmaissa.
Vuonna 2021 yhtiöllä oli noin 90 työntekijää Helsingissä.
Toiminta

Finnfundin investointien tulee olla taloudellisesti kannattavia, vastuullisuusia ja niillä tulee olla paikallisia kehitysvaikutuksia. Sen hankkeet kehitysmaissa voivat liittyä esimerkiksi puhtaaseen energiantuotantoon, kestävään metsä- tai maatalouteen tai rahoitusalaan.
Finnfundin rahoitus muodostuu Suomen valtiolta, yksityisiltä pääomamarkkinoilta ja sijoitustensa tuotosta saaduista varoista.
Erityisesti matalatuloisissa maissa Finnfund rahoittaa usein hankkeita yhdessä muiden eurooppalaisten kehitysrahoittajien kanssa. Finnfund on EDFIn (Association of European Development Finance Institutions) jäsen.
Finnfund hallinnoi esimerkiksi ulkoministeriön rahoittamaa Finnpartnership-liikekumppanuusohjelmaa, joka aloitettiin vuonna 2006. Ohjelmalla pyritään lisäämään suomalaisten yritysten ja kehitysmaiden taloudellista yhteistyötä.
Finnfundin operoimalla OP Finnfund Global Impact Fund I -vaikuttavuusrahastolla tavoitellaan myönteisiä vaikutuksia muun muassa ilmastonmuutokseen, ruokaturvaan, sukupuolten tasa-arvoon sekä rahoituksen saatavuuteen kehitysmaissa.
Arvostelu

Finnfundia on syytetty toiminnan läpinäkymättömyydestä. Finnfundin mukaan sen asiakasyritykset maksavat verot ja se rahoittaa yleensä hankkeen rakentamisvaihetta, jolloin verotettavaa tuloa ei vielä kerry.
Finnfund hoitaa joitakin rahoitushankkeita muun muassa veroparatiisi Mauritiuksen kautta, mitä yhtiö perustelee sillä, että kohdemaan verotuslainsäädäntö ja viranomaistoiminta on kehittymätöntä tai hyvin epäselvää, eikä se halua tuhlata suomalaisten veronmaksajien rahoja.
Hondurasissa murhattiin maaliskuussa 2016 alkuperäiskansa- ja ympäristöaktivisti Berta Cáceres, joka vastusti Finnfundin Hondurasissa rahoittamaa vesivoimalahanketta. Finnfund ja hollantilainen FMO keskeyttivät hankkeen rahoituksen välittömästi tämän jälkeen. Finnfund rahoitti hanketta yhteensä kahdella miljoonalla eurolla. Finnfundin mukaan paikallisia yhteisöjä oli kuunneltu ennen rahoituspäätöksen tekemistä ja yrityksen käsityksen mukaan suurin osa paikallisista tuki hanketta. Lopullisesti Finnfund vetäytyi hankkeesta kesällä 2017.
Murhan taustoista laadittiin syksyllä  2017 raportti, jonka mukaan Finnfundin yhteistyöyritys Desarrollos Energéticos (Desa) ja Hondurasin valtion edustajat suunnittelivat ja toteuttivat murhan ja peittelivät sitä. Raportin mukaan Finnfund ja muut voimalan rahoittajat olivat suhtautuneet piittaamattomasti Desan toimiin, eivätkä olleet tehneet tarpeeksi suojellakseen voimalahankkeen alueella asuvien alkuperäiskansojen ihmisoikeuksia tai Cáceresin henkeä, eivätkä tehneet tarpeeksi varmistaakseen, että murhasta tehdään asianmukainen rikostutkinta. Finnfundin toimitusjohtaja Jaakko Kangasniemi kiisti Finnfundin olleen tietoinen tai osallinen murhaan. Murhan tutkinta oli vielä kesken ja marraskuussa 2017 pidätettyinä oli muun muassa Desan ympäristövastaava sekä entinen turvallisuusjohtaja.
Arvostelu > Sijoitus veroparatiisi Caymansaarille

Marraskuussa 2017 Paratiisin paperit -tietovuodon avulla selvisi, että Finnfund oli vuonna 2012 sijoittanut kahdeksan miljoonaa euroa rahoituksestaan Ison-Britannian veroparatiisi Caymansaarille rekisteröityyn rahastoon, Tropical Asia Forest Fundiin (TAFF), jonka oli määrä toteuttaa metsähankkeita Indonesiassa, Laosissa ja Malesiassa. Tietovuodon mukaan rahoitettavalle yhtiölle oli luvattu, ettei sen tarvitse maksaa veroja seuraavaan 50 vuoteen. Finnfund itse ei luovuttanut TAFF:iin liittyviä asiakirjoja, perustellen sitä liikesalaisuudella. Toimitusjohtaja Kangasniemen mukaan Caymansaarilla on rahastosijoittajan kannalta ennustettavat järjestelyt, eikä Caymansaarilla ole tarkoituskaan maksaa veroja, vaan tulot virtaavat valtion läpi ja hankeyhtiöt ja sijoittajat maksavat veronsa omiin maihinsa.
Veroparatiisikulttuuri haittaa eniten kehitysmaita, joita Finnfundin on tarkoitus kehittää. Kehitysmaissa veroja saadaan kerättyä erittäin vähän ja kehitysmaista laittomasti siirretystä pääomasta suuri osa viedään veroparatiiseihin, joilla on keskeinen rooli korruptiossa. Kehitysmaiden verotuskyvyn vahvistaminen on kirjattu Suomen hallitusohjelmaan. Veroparatiiseja tutkivan kansalaisjärjestö Tax Justice Networkin tutkija Alex Cobhamin mukaan olisi tärkeää, että Finnfund julkistaisi yhteistyökumppaniensa verotiedot, joista näkyisi minkälaista voittoa yhteistyökumppanit tekevät ja miten paljon niistä maksetaan veroja; sekä olla selvillä maksavatko muut sijoittajat veronsa omiin maihinsa. Kangasniemi ei tiennyt miten paljon Indonesian metsähankkeen yhteistyökumppanit maksavat veroja, mutta lupasi selvittää asiaa. Saatuaan verotiedot TAFF:ilta hän ilmoitti, että ei voi kertoa niitä.
Uutisen julkaisua seuraavana päivänä ulkomaankauppa- ja kehitysministeri Kai Mykkänen (kokoomus) kertoi, ettei Finnfund tee enää sijoituksia OECD:n listaamien veroparatiisien kautta ja että sen verolinjauksia oltiin parhaillaan päivittämässä niin, ettei se voi jatkossa vältellä veroja aggressiivisesti. Muutoksen tavoite oli, että jatkossa kaikista järjestelyistä, joissa Finnfund on mukana voidaan raportoida avoimesti.
Aiheesta muualla

Finnfund
Finnpartnership
Matikainen, Jenny: Läpinäkymätön apu Yle Uutiset.  12.6.2016.
F1 2012

| F1 2012 |
| --- | --- |

 F1 2012 pelin kansikuva.
Kehittäjä:  Codemasters Birmingham Feral Interactive (Mac OS X)
Julkaisija:  Codemasters Feral Interactive (Mac OS X)
Jakelija:  Steam, Humble Store ja PlayStation Store
Säveltäjä:  Ian Livingstone
Pelisarja:  Formula 1
Pelimoottori:  EGO Engine 2.0
Julkaistu:  NA 18. syyskuuta 2012 AUS 20. syyskuuta 2012 EU 21. syyskuuta 2012 Mac OS X  EU 20. joulukuuta 2012
Lajityyppi:  ajopeli
Pelimuoto:  yksinpeli, moninpeli
Ikäluokitus:  
Alusta:  Microsoft Windows Mac OS X PlayStation 3 Xbox 360
Jakelumuoto:  Blu-ray, DVD, Steam
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK     : 
F1 2012 on Codemasters Birminghamin kehittämä ajopeli, joka perustuu Formula 1 -kauteen 2012. Se on jatkoa F1 2010:lle ja F1 2011:lle. Peli sisältää kaikki kauden 2012 -kuljettajat, tallit ja radat sekä uuden Circuit of the Americas -radan Austinissa, Yhdysvalloissa, ja paluun kisakalenteriin tekevä Saksan Hockenheim. Aiemmissa versioissa olleet 1. ja 2. harjoitukset poistettiin pelistä.
Uudet ominaisuudet

Young Driver Test, jossa käydään läpi erilaisia opetusjaksoja, jotka perehdyttävät F1-auton hallintaan.
Uusi sääominaisuus, joillain sektoreilla voi sataa ja joillain olla kuivaa.
Uusi rangaistussysteemi.
Uudistettu valikkografiikka.
Champions-moodi, jossa ideana on päihittää kaikki kauden kuusi maailmanmestaria erilaisissa kilpailuskenaarioissa.
Uusittu fysiikkamalli.
Urapeli

Urapelissä pelaaja voi pelata viisi kautta. Pelin yksi uusi ominaisuus, Young Driver Test määrittää aloitustallin. Jos pelaaja ajaa yhden testipäivän, voi pelaaja aloittaa uransa HRT, Marussia tai Caterham -tallissa. Kaksi testipäivää ajamalla, uransa voi aloittaa aiemmin mainittujen lisäksi Force Indian ja Williamsin sekä Toro Rosson  tallissa. Aiemmissa versioissa olleet haastatteluosuudet on poistettu pelistä.
Tallit ja kuljettajat

| Talli | Valmistaja | Auto | Moottori | Renkaat | Nro | Kuljettaja |
| --- | --- | --- | --- | --- | --- | --- |
|  Red Bull Racing | Red Bull | RB8 | Renault | P | 1 |  Sebastian Vettel |
|  Red Bull Racing | Red Bull | RB8 | Renault | P | 2 |  Mark Webber |
|  Vodafone McLaren Mercedes | McLaren | MP4-27 | Mercedes | P | 3 |  Jenson Button |
|  Vodafone McLaren Mercedes | McLaren | MP4-27 | Mercedes | P | 4 |  Lewis Hamilton |
|  Scuderia Ferrari | Ferrari | F2012 | Ferrari | P | 5 |  Fernando Alonso |
|  Scuderia Ferrari | Ferrari | F2012 | Ferrari | P | 6 |  Felipe Massa |
|  Mercedes AMG Petronas F1 Team | Mercedes | F1 W03 | Mercedes | P | 7 |  Michael Schumacher |
|  Mercedes AMG Petronas F1 Team | Mercedes | F1 W03 | Mercedes | P | 8 |  Nico Rosberg |
|  Lotus F1 Team | Lotus | E20 | Renault | P | 9 |  Kimi Räikkönen |
|  Lotus F1 Team | Lotus | E20 | Renault | P | 10 |  Romain Grosjean |
|  Sahara Force India F1 Team | Force India | VJM05 | Mercedes | P | 11 |  Paul di Resta |
|  Sahara Force India F1 Team | Force India | VJM05 | Mercedes | P | 12 |  Nico Hülkenberg |
|  Sauber F1 Team | Sauber | C31 | Ferrari | P | 14 |  Kamui Kobayashi |
|  Sauber F1 Team | Sauber | C31 | Ferrari | P | 15 |  Sergio Pérez |
|  Scuderia Toro Rosso | STR | STR7 | Ferrari | P | 16 |  Daniel Ricciardo |
|  Scuderia Toro Rosso | STR | STR7 | Ferrari | P | 17 |  Jean-Éric Vergne |
|  Williams F1 Team | Williams | FW34 | Renault | P | 18 |  Pastor Maldonado |
|  Williams F1 Team | Williams | FW34 | Renault | P | 19 |  Bruno Senna |
|  Caterham F1 Team | Caterham | CT01 | Renault | P | 20 |  Heikki Kovalainen |
|  Caterham F1 Team | Caterham | CT01 | Renault | P | 21 |  Vitali Petrov |
|  HRT F1 Team | HRT | F112 | Cosworth | P | 22 |  Pedro de la Rosa |
|  HRT F1 Team | HRT | F112 | Cosworth | P | 23 |  Narain Karthikeyan |
|  Marussia F1 Team | Marussia | MR01 | Cosworth | P | 24 |  Timo Glock |
|  Marussia F1 Team | Marussia | MR01 | Cosworth | P | 25 |  Charles Pic |
Radat

| Nro | Kilpailu | Rata |
| --- | --- | --- |
| 1 |  Australian Grand Prix | Albert Park Grand Prix Circuit, Melbourne |
| 2 |  Malesian Grand Prix | Sepang International Circuit, Sepang |
| 3 |  Kiinan Grand Prix | Shanghai International Circuit, Shanghai |
| 4 |  Bahrainin Grand Prix | Bahrain International Circuit, Sakhir |
| 5 |  Espanjan Grand Prix | Circuit de Catalunya, Montmeló |
| 6 |  Monacon Grand Prix | Circuit de Monaco, Monte Carlo |
| 7 |  Kanadan Grand Prix | Circuit Gilles Villeneuve, Montreal |
| 8 |  Euroopan Grand Prix | Valencian katurata, Valencia, Espanja |
| 9 |  Britannian Grand Prix | Silverstone Circuit, Silverstone |
| 10 |  Saksan Grand Prix | Hockenheimring, Hockenheim |
| 11 |  Unkarin Grand Prix | Hungaroring, Mogyoród |
| 12 |  Belgian Grand Prix | Circuit de Spa-Francorchamps, Stavelot |
| 13 |  Italian Grand Prix | Autodromo Nazionale Monza, Monza |
| 14 |  Singaporen Grand Prix | Marina Bay Street Circuit, Singapore |
| 15 |  Japanin Grand Prix | Suzuka Circuit, Suzuka |
| 16 |  Korean Grand Prix | Korean International Circuit, Yeongam |
| 17 |  Intian Grand Prix | Buddh International Circuit, New Delhi |
| 18 |  Abu Dhabin Grand Prix | Yas Marina Circuit, Abu Dhabi |
| 19 |  Yhdysvaltain Grand Prix | Circuit of the Americas, Austin |
| 20 |  Brasilian Grand Prix | Autódromo José Carlos Pace, São Paulo |
Gunnar Bengström

| Gunnar Bengström> Henkilötiedot |
| --- | --- |
Syntynyt: 1885
Kuollut: 1968
Kansalaisuus:  suomalainen
Ammatti:  seppä evankelista
Gunnar Bengström (1885–1968) oli suomalainen seppä ja helluntailiikkeen alkuvuosikymmenten saarnaaja. Kirkkonummella asunut Bengström teki pääasiassa sepän töitä ja ylläpiti Karmel-rukoushuonetta Kirkkonummen keskustassa, mutta teki myös kiertävää evankeliointityötä. Bengstörmillä oli usein mukana sekä kitara että Raamattu.
Bengström suhtautui myönteisesti helluntaiherätykseen ja piti yllä hyviä suhteita kaikkiin kristittyihin. Nils G. Holmin mukaan Bengströmin panoksella oli merkittävä osuus helluntaiherätyksen kasvussa Etelä-Suomessa. Bengstöm toimi julkisesti vuodesta 1906, pääasiassa kotiseudullaan, mutta teki useita saarnamatkoja Uudellamaalla ja Pohjanmaalla. Bengström saarnaamistoiminnan seurauksena syntyi herätystä mm. Loviisassa, Barösundissa sekä Oravaisten Oxkangarissa.
Kirjallisuutta

Herberts, Arne: Smeden på Karmel.  Helsinki:  Taborförlaget, 1971.
Gunnar Asplund

Gunnar Asplund
Erik Gunnar Asplund (22. syyskuuta 1885 – 20. lokakuuta 1940) oli ruotsalainen arkkitehti. Asplund on huomattavimpia pohjoismaisen klassismin edustajia. Hän aloitti uusklassistisessa tyylissä, mutta siirtyi sittemmin modernismiin. Vuodesta 1931 alkaen hän siirtyi vähitellen pois modernismista kohti riisuttua pohjoismaista klassismia.
Asplundin tunnetuimpia töitä ovat Tukholman kaupunginkirjasto ja Metsähautausmaa eli Skogskyrkogården. Myös hänet haudattiin Skogskyrkogårdeniin. Hautausmaa on nykyisin Unescon maailmanperintökohde.
Asplund teki merkittävää työtä myös Göteborgin raatihuoneen laajennuksessa.
Tukholman kaupunginkirjasto
Aiheesta muualla

Kuvia tai muita tiedostoja aiheesta Gunnar Asplund Wikimedia Commonsissa
Stygotantulus stocki

| Stygotantulus stocki> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Leukajalkaiset Maxillopoda
Alaluokka::  Punkkiäyriäiset Tantulocarida
Heimo::  Basipodellidae
Suku::  Stygotantulus  Boxshall & Huys, 1989
Laji::  stocki
Kaksiosainen nimi
 Stygotantulus stocki  Boxshall & Huys, 1989 
Infobox OKNimi-testi OK: 
Stygotantulus stocki on hyvin pieni punkkiäyriäinen, ja sukunsa Stygotantulus ainoa laji. Se elää ulkoloisena heimoihin Tisbidae ja Canuellidae kuuluvilla hankajalkaisilla. Stygotantulus stocki on maailman pienin äyriäinen, ja saavuttaa alle 0,1 millimetrin pituuden. Sen lajinimi on annettu hollantilaisen äyriäistutkija Jan Hendrik Stockin kunniaksi.
Fidži olympialaisissa

Fidži osallistui olympialaisiin ensi kertaa vuonna 1956 ja on siitä lähtien ollut kesäolympialaisissa mukana vuosia 1964 ja 1980 lukuun ottamatta. Talviolympialaisiin maa on osallistunut vuosina 1988, 1994 ja 2002.
Fidži sai ensimmäisen olympiamitalinsa kesäolympialaisissa 2016, kun sen joukkue voitti miesten rugbyturnauksen.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Rugby | 1 | 0 | 0 | 1 | 5 |
| Yhteensä | 2 | 0 | 1 | 3 | 95 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1956  1956 Melbourne: 0
1960  1960 Rooma: 0
1968  1968 Mexico City: 0
1972  1972 München: 0
1976  1976 Montreal: 0
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
| 2016  2016 Rio de Janeiro | 1 | 0 | 0 | 1 | 54 |
| 2020  2020 Tokio | 1 | 0 | 1 | 2 | 59 |
| Yhteensä | 2 | 0 | 1 | 3 | 95 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Rugby-7-maajoukkue | 2016  2016 Rio de Janeiro |  Rugby | Miesten turnaus |
Lähteet:
Green-Woodin hautausmaa

| Green-Woodin hautausmaa |
| --- | --- |

Sijainti:  Brooklyn, Yhdysvallat
Koordinaatit:  40°39′8″N, 73°59′28″W
Suunnittelija:  David Bates Douglass (en)
Valmistumisvuosi:  1838
 fiGreen-Woodin hautausmaa 
  
Green-Woodin hautausmaa sijaitsee Brooklynissä, New Yorkissa. Hautausmaa on perustettu vuonna 1838 ja siellä on arviolta 600 000 hautaa. Hautausmaa on perustettu Yhdysvaltain vapaussodan taistelupaikalle. Aivan hautausmaan lähettyvillä on Sunset Park, jonka ympärille suomalaiset rakensivat Finntownin.
Green-Woodiin haudattuja

Walter Hunt, hakaneulan keksijä.
Steven Vincent, Irakissa vuonna 2005 kidnapattu ja murhattu toimittaja.
Alice Roosevelt, presidentti Theodore Rooseveltin ensimmäinen puoliso.
Martha Roosevelt, presidentti Theodore Rooseveltin äiti, joka kuoli tautiin samana päivänä miniänsä kanssa.
Tom Hyer, nyrkkeilyn pioneereja.
Aiheesta muualla

Kuvia tai muita tiedostoja aiheesta Green-Woodin hautausmaa Wikimedia Commonsissa
Green-Wood Cemetery
Green-Woodin hautausmaata.
Style

Style voi tarkoittaa seuraavia:
Operaatio Style, Gibraltarilta Maltalle suuntautunut saattue toisessa maailmansodassa 1941
Style, ruotsalainen pop-yhtye
Style, Taylor Swiftin laulu vuodelta 2015
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Style”, voi hakea sivunnimihaulla, laajalla sivunnimihaulla tai tekstihaulla.
Grandia

| Grandia |
| --- | --- |
Kehittäjä:  Game Arts
Julkaisija:  Game Arts, Ubisoft
Ohjaaja:  Hidenobu Takahashi
Tuottaja:  Misako Usui
Suunnittelija:  Takeshi Miyaji
Säveltäjä:  Noriyuki Iwadare
Pelisarja:  Grandia
Julkaistu:  Sega SaturnJP 18.joulukuuta 1997PlayStationJP 24.kesäkuuta 1999NA 28.lokakuuta 1999
Lajityyppi:  roolipeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  USK 6 
Alusta:  Sega Saturn, PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Grandia on japanilaisen Game Arts -pelitalon luoma roolipeli. Alkujaan huonosti menestyneellä Sega Saturnilla debytoinut peli ilmestyi myöhemmin myös PlayStationilla. Peli on saanut kiitosta muun muassa erikoisesta taistelusysteemistään, hahmoistaan sekä musiikista, jonka Noriyuki Iwadare sävelsi.
Grandia ilmestyi Euroopassa maaliskuussa 2001, kun taas Grandia II Dreamcast -versio ilmestyi kuukautta aiemmin, helmikuussa 2001. Näin ollen, ensimmäinen osa ilmestyi toisen jälkeen. Samankaltaista ilmestymisjärjestystä on nähty mm. Final Fantasy -sarjan suhteen Euroopassa. Pelin kehitys aloitettiin jo Sega Mega-CD:llä, mutta siirrettiin Sega Saturn -alustalle, ilmeisesti Mega-CD:n heikosta menekistä ja 16-bittisen ajanjakson loppumisesta.
Pelin maailma

Grandia sijoittuu nimeämättömään maailmaan, joka on jaettu "vanhaan" maailmaan (Messina) ja "uuteen" maailmaan (Elencia). Maailmassa on myös vielä tutkimattomia seutuja. Vanha maailma ja sen kaupungit ovat kuin teollisen vallankumouksen ajoilta, kun taas Uusi maailma on teknisesti kehittynyt.
Hahmot ja tarina

Peli kertoo Justinista, hyväntuulisesta punatukkaisesta pojasta, sekä lukuisista muista hahmoista, jotka liittyvät Justinin seikkailuihin. Peliä, etenkin sen juonta, on verrattu usein Hayao Miyazakin elokuvaan Laputa: linna taivaalla.
Taistelu

Peli ilmestyi alkujaan samoihin aikoihin kun Squaresoftin maineikas Final Fantasy VII. Siihen verrattuna taistelu oli huomattavan erilainen. Taistelu on toki vuoropohjaista, mutta sisältää enemmän strategisia elementtejä, mahdollisuuden keskeyttää vihollisen hyökkäykset, hahmot voi jopa asettaa tietokoneen ohjattavaksi. Hahmot ja viholliset kulkevat aikajanaa pitkin, kun taas Final Fantasy tukeutui ATB (Active Time Battle) -mittariin.
Versiot

Sega Saturnin versio Grandiasta ei koskaan ilmestynyt länsimaissa, johtuen Segan tiukasta politiikasta roolipelejä kohtaan. Näin ollen, PlayStation-versio oli ensimmäinen Grandia länsimaissa. Pelistä ilmestyi Japanissa Saturnille ns. jatko-osa, Grandia Digital Museum. Kuten alkuperäinen, tämäkään ei länsimaissa ilmestynyt.
Aiheesta muualla

Grandia MobyGamesissa (englanniksi)
Franz Ferdinand (albumi)

| Franz Ferdinand Franz Ferdinand |
| --- | --- | --- |

Studioalbumin tiedot
 Äänitetty : 2003–2004
 Julkaistu: 9. helmikuuta 2004
 Formaatti: CD, vinyyli, digitaalinen lataus
 Tuottaja(t): Franz Ferdinand, Tore Johansson
 Tyylilaji: indie rock, alternative rock, post-punk revival, dance-punk
 Kesto: 38.45
 Levy-yhtiö: Domino Records
Listasijoitukset
  Irlanti: 2.  Britannia: 3.  Uusi-Seelanti: 5. 
Franz Ferdinand muut julkaisut
|   | Franz Ferdinand 2004 | You Could Have It So Much Better 2005 |
Singlet albumilta Franz Ferdinand
 ”Darts of Pleasure” Julkaistu: 8. syyskuuta 2003  ”Take Me Out” Julkaistu: 12. tammikuuta 2004  ”The Dark of the Matinée” Julkaistu: 19. huhtikuuta 2004  ”Michael” Julkaistu: 16. elokuuta 2004  ”This Fire” Julkaistu: 12. marraskuuta 2004
Franz Ferdinand on samannimisen yhtyeen debyyttialbumi, joka julkaistiin 9. helmikuuta 2004. Albumilta julkaistiin singlenä viisi kappaletta. Albumin on äänitetty Ruotsin Malmössä Gula Studiolla, ja sen on tuottanut muun muassa ruotsalaisen The Cardigans -yhtyeen kanssa toiminut Tore Johansson.
Tammikuussa 2004 julkaistu albumille sisältyvä single ”Take Me Out” sijoittui Britannian singlelistalla kolmannelle sijalle, ja se on edelleen yhtyeen tunnetuin kappale. Kun Franz Ferdinand julkaistiin helmikuussa 2004, se sijoittui Britannian albumilistalla kolmannelle sijalle ja saman vuoden huhtikuussa 12. sijalle Australian albumilistalla. Aluksi Yhdysvalloissa listasijoitukset olivat Billboard 200 -listan alimmilla sijoilla, mutta se kuitenkin nousi uusien artistien indie-rockin ja Heartseekerin listoilla viiden parhaan joukkoon. Muutaman Pohjois-Amerikan-kiertueen ja ”Take Me Out” -kappaleen suosion jälkeen Franz Ferdinand nousi Yhdysvalloissakin sijalle 32. ja myi yli miljoona kappaletta.
Franz Ferdinand sai kriitikoilta hyvinkin positiivisen vastaanoton. Musiikkilehti NME arvioi albumin pistein 9/10 ja vertasi yhtyettä muihin taiderockin tyylisuunnan edustajiin, kuten The Beatlesiin, The Rolling Stonesiin ja Bluriin.